**Gazdasági és Jogi Bizottság 2025. január 27-i ülésének**

 **1.napirendi pontjához**

Szombathely Megyei Jogú Város Önkormányzata az Emberi Erőforrások Minisztériumával – az 1150/2020. (IV.10.) kormányhatározatnak megfelelően – 2022. december 31. napjáig a Weöres Sándor Színház Nonprofit Korlátolt Felelősségű Társaság (a továbbiakban: Színház) és a Mesebolt Bábszínház (a továbbiakban: Bábszínház) vonatkozásában 2020. május 29. napján közös működtetési megállapodást (a továbbiakban: Megállapodás) kötött, mely Megállapodások a 65/2023. (II.23.) Kgy. sz. határozat értelmében a Kulturális és Innovációs Minisztériummal (a továbbiakban: Minisztérium) meghosszabbításra kerültek 2024. december 31. napjáig. A Megállapodások és módosításaik az 1. számú mellékletet képezik.

A Minisztérium tájékoztatta önkormányzatunkat, hogy Hankó Balázs miniszer úr a Minisztérium részéről aláírta az egyes előadó-művészeti szervezetek finanszírozásával összefüggő feladatokról szóló 1426/2024. (XII.23.) Korm. határozat 2. a) pontja alapján a Szombathely Megyei Jogú Város Önkormányzata fenntartásában működő Színházra és Bábszínházra vonatkozó közös működtetési megállapodás módosításokat.

A Megállapodások módosítása az alábbiakat tartalmazza:

* a Megállapodások 9. pontjában szereplő 2024. december 31-ig tartó határidő 2025. március 31. napjáig meghosszabbításra kerül,
* az 1426/2024. (XII.23.) Korm. határozat 1. b) pontja alapján a felek lefolytatják a szükséges egyeztetéseket a 2025-2029 időszakra vonatkozó megállapodás megkötése érdekében.

A Színházzal kötött Megállapodás 2. számú módosításának tervezetét a 2. számú, a Bábszínházzal kötött Megállapodás 2. számú módosításának tervezetét pedig a 3.számú melléklet tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

 **/: Dr. Nemény András :/**

**Határozati javaslat**

**…/2025. (I.27.) GJB. számú határozat**

Szombathely Megyei Jogú Város Közgyűlésének Gazdasági és Jogi Bizottsága javasolja a Közgyűlésnek, hogy értsen egyet a Weöres Sándor Színház Nonprofit Korlátolt Felelősségű Társaság és a Mesebolt Bábszínház vonatkozásában a 2020. május 29. napján, VI/2134-2/2020. iktatószámon megkötött közös működtetési megállapodásoknak az előterjesztés 2. és 3. számú melléklete szerinti módosításával.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Szabó Tibor, a Weöres Sándor Színház Nkft. ügyvezetője

Csató Kata, a Mesebolt Bábszínház igazgatója /

**Határidő:** 2025. január 30.